Selver

Selver AS on Eestis tegutsev kaubanduskett, kuhu kuuluvad super- ja hüpermarketid ning lähipoe kontseptsiooniga kauplused Selver ABC kaubamärgi all.

Selveri jaeketti kuulub 71 Selverit, üle-eestilise piirkonnaga e-pood, kaks Delice’i kauplust (Viimsi Delice ja Solaris Toidupood), Selveri rändpood Hiiumaal ning kohvik Kadaka Selveris. Selver annab tööd ca 3200 inimesele.  

Selver kuulub Tallinna Kaubamaja Gruppi, mis kuulub NG Investeeringud OÜ kontserni. Selveri tütarettevõte on Kulinaaria OÜ. Selveri turuosa oli 2020. aasta lõpu seisuga spetsialiseerimata kaupluste hulgas 18,5 protsenti. Selver on Eestis suuruselt teine jaekett.

Ajalugu 
1995. aastal avati esimene Selver, Tallinnas Lasnamäel asuv Punane Selver.

1998. aastal avati teise Selverina Kadaka Selver. 

1998. aastal alustas Kadaka Selveris tegutsemist Selveri Köök. 

2002. aasta oli Selveri jaoks aktiivse laienemise ja arengu aasta, mil viie kauplusega Selver kahekordistas oma kaupluste arvu kümnele ning laienes esimest korda pealinnast väljapoole. Esimene kauplus, mis väljaspool Tallinna avati oli Mai Selver Pärnus. Lisaks Pärnule avati samal aastal veel kauplused Viljandis ja Rakveres ning kaks kauplust ka Tallinnas.

2002. aastal võeti kasutusele Partnerkaart. 

2003. aastal toimus esimest korda heategevuskampaania "Koos on kergem". 

2005. aasta oli samuti aktiivne laienemisaasta, mil avati üheksa uut Selverit. Selver ostis Tartusse sisenemiseks Tirsi kauplused.

2007. aastal valmis Selveri Köögi tehas Lasnamäel.

2008. aastal alustas tegutsemist Hiiumaa rändkauplus.

2011. aastal avati Eesti esimene iseteeninduskassa SelveEkspress Kadaka Selveris.

2012. aastal kujunes Selveri Köögist iseseisev tütarettevõte Kulinaaria OÜ.
 
2015. aastal avati toidukaupade veebipood e-Selver.  

2020. aasta ostis Selver kaupluseketi ABC Supermarkets. Ostutehinguga sai Selver 16 Comarketi kaupluse, kahe Delice’i toidupoe ja Solarise toidukaupluse omanikuks.

2020. aastal loodi Selver ABC väikepoodide kett, kui Selver alustas järk-järgult Comarketi kaupluste üleviimist Selveri uuele väikepoe kontseptsioonile, viies Comarketi poed Selver ABC nime alla.

2021. aastal laienes Selveri e-poe kojuveo piirkond kogu Eestile. Laienemisega sai e-Selverist ainuke e-toidupood, mis toob kulleriga kauba koju igasse Mandri-Eesti maakonda ja suursaartele kogu nende ulatuses.

Heategevus ja sponsorlus 

 „Koos on kergem“ on Selveri iga-aastane heategevuskampaania, mis sai alguse 2003. aastal. Heategevuskampaanias osalevad kõik Selveri kauplused, et koguda annetusi oma maakonna haigla laste- või sünnitusosakonnale. Aastate jooksul on Selveri eestvedamisel kogutud haiglate jaoks toetusi üle miljoni euro, mis on läinud haiglate vahel jagamisele, et soetada seadmeid ja muud vajalikku. Selver kogus 2020. a jaanuaris lõppenud kampaaniaga 105 400 eurot, mis anti üle 16 Eesti haigla laste- või sünnitusosakonnale. 
 VK Selver Tallinn – Selver on võrkpalliklubi nimisponsor.
 FC Flora – Selver on jalgpalliklubi suurtoetaja alates 2014. aastast. 
Kultuuriüritused: Saaremaa Ooperipäevad, Hiiumaa kirikukontserdid, Viljandi Folgifestival, Järvi Festival, Hiiu Folk ning teatribussi tuuri.

Tunnustus 
2023 – Eesti kõige kasutajasõbralikum e-pood toidu ja joogi kategoorias (Äripäeva teemaveeb Kaubandus.ee)

2023 – Eesti Rahva Lemmik E-pood 2023 konkursi üldvõit

2023 – Eesti Rahva Lemmik E-pood 2023 toidu- ja tarbekaupade kategoorias

2022 – Eesti Rahva Lemmik E-pood 2022 toidu- ja tarbekaupade kategoorias

2021 – Aasta logistikategu 2021: e-Selveri üle-Eestiline kojuveoteenus

2021 – Aasta kaubandusteo nominent (Selver nomineeriti e-Selveri üle-eestilise kojuveoteenuse eest)

2021 – Eesti konkurentsivõimelisim jaekaubandusettevõte (Eesti Kaubandus-Tööstuskoja Konkurentsivõime Edetabel 2021)

2021 – Eesti kõige kasutajasõbralikum e-pood toidu ja joogi kategoorias

2020 – Eesti konkurentsivõimelisim jaekaubandusettevõte (Eesti Kaubandus-Tööstuskoja Konkurentsivõime Edetabel 2020)

2020 – Eesti kõige kasutajasõbralikum e-pood toidu- ja tarbekaupade kategoorias 

2020 – Aasta kaubandusteo nominent (Selver nomineeriti koroonakriisis kiire reageerimise eest, värbas koroonakriisi tõttu töötuks jäänud teiste sektorite töötajaid)

2019 – Kaubanduse mainekaim suurettevõte (Kantar Emori suurettevõtete maineuuring)

2019 – Kõige kasutajasõbralikum toidu- ja tarbekaupade e-pood

2017 – Kõige kasutajasõbralikum e-pood 2017 (grand prix), lisaks ka parim e-pood toidu- ja tarbekaupade kategoorias

2016 – Eesti kõige kasutajasõbralikum toidukaupade e-pood

Selveri Köök 
Selveri Köögi tooted valmivad Selveri tütarettevõtte Kulinaaria OÜ tootmislinnakus, mis asub Tallinnas Lasnamäel. Kulinaaria OÜ brändiportfelli kuuluvad kaubamärgid Van Kook, Selveri Köök ja Gurmee Catering. Kulinaaria OÜ suurimad kliendid on Selver, Tallinna Kaubamaja, Tartu Kaubamaja, Olerex ja Alexela.

Kodumaisel kapitalil põhinev Kulinaaria on Eesti juhtiv toidutööstusettevõte, mis annab tööd ligikaudu 300 inimesele. Kulinaaria OÜ müügitulu oli 2018. aastal üle 20 miljoni euro. Kulinaaria OÜ tootmislinnaku kogupind on 8000 m2, millest tootmispind on 6000 m2.

Kulinaaria OÜ sortimendis on üle 300 toote. Toodete valikus on valmistoidud, salatid, magustoidud, võileivad, kondiitri- ja pagaritooted ja peolauatooted. Ettevõte kasutab koduste toitude valmistamisel eelistatult eestimaist toorainet, mille osakaal on kogu tootmismahust pea 70 protsenti. Kulinaaria OÜ väljastab ligikaudu 15 tonni tooteid päevas, jõulude ja aastavahetuse perioodil kasvab nõudlus 30 tonnini päevas.

Selveri Köök sai alguse 1998. aastal Kadaka Selveris. Selveri Köögi Lasnamäel asuv tootmishoone valmis 2007. aastal, tootmise suuruseks oli siis 4200 m2. Iseseisev ettevõte sai Selveri Köögist 2012. aastal, mis asutati Selveri tütarettevõte Kulinaaria OÜ. 

Kulinaaria laiendas 2021. aastal oma tootmislinnakut. Selleks investeeris Kulinaaria OÜ tootmislinnaku arendusse 17,3 miljonit eurot, millest 8 miljoni euroga ehitati uus tootmishoone ja renoveeriti senine tootmishoone, lisaks täiendati 9,3 miljoni euroga seadmeparki. Linnaku pind kasvas varasemast kaks korda suuremaks, st 8000 ruutmeetrini.

Kauplused 
 
 

Selveri ketti kuulub e-toidupood ja 73 kauplust: 8 Selveri hüpermarketit, 44 Selveri supermarketit, 2 Delice'i toidukauplust ja 19 Selver ABC väikekauplust. Selveri müügipind on kokku 115 tuhat ruutmeetrit.

Iga Selveri nimi viitab enamasti piirkonnale või linnajaole, kus kauplus asub. 

Selveri supermarketites on müügil toidu- ja esmatarbekaubad ning igapäevased kodu- ja tööstuskaubad. Hüpermarketites on lisaks ka lai valik tööstuskaupu. Selveri valikus on Selveri Köögi kaubamärgi all salatid, kulinaaria- ja pagaritooted ning valmistoit. Lisaks on Selveril oma kaubamärki kandvad tooted, mis on valmistatud spetsiaalselt Selverile.

Hüpermarketid

Supermarketid

Selver ABC

Delice'i toidukauplused

Viited

Välislingid 

Selveri koduleht
Selveri Facebooki leht
Selveri Instagrami leht
Selveris maksab toidukaup kuni kolmandiku võrra enam, Postimees Tarbija, 21. jaanuar 2009 
Mis on saanud esimestest Eesti supermarketitest?, Postimees Tarbija, 1. märts 2014

Eesti kaubandusettevõtted